Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 5. „Ha az iskola mint jogi személy szolgáltatónak minősül, szabályozza-e a 1992. évi LXXII. törvény a távközlésről
Paragraph Index: 1537

8. „Jogos-e a felhasználók által látogatott webhelyek naplózása abból a célból, hogy az előzetesen kihirdetett és a felhasználók által aláírt szabályzat rendelkezéseit (például pornográf és fasiszta webhelyek látogatásának tilalma) ellenőrizni lehessen?” A magyar adatvédelmi törvény annyit rögzít, hogy a „cél megvalósulásához szükséges mértékben és ideig” kezelhetők az adatok. Amennyiben nincs egyéb — kevesebb adatkezeléssel járó — hatékony módja annak, hogy a felhasználói szabályzat rendelkezéseit ellenőrizzék, a naplózás jogszerű, természetesen akkor, ha a felhasználók előzetes tájékoztatása megtörtént és ők beleegyeztek az adatkezelésbe. Az adatvédelmi kérdést megelőzi az a másik kérdés, hogy vajon helyi felhasználói szabályzat előírhat-e ilyen tilalmakat a felhasználó számára, ám ennek megítélése nem tartozik hatáskörömbe.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes